मंत्रालय ने कैथल में बाढ़ से बचने भू-जल स्तर सुधारने के लिए मांगे उपाय
कैथल | जलसंसाधन मंत्रालय भारत सरकार ने अमरगढ़ गामड़ी निवासी कपूर चंद से बाढ़ से बचने और भू-जल स्तर को सुधारने के लिए उपाय लिखित में देने के लिए कहा है। कपूर चंद ने राष्ट्रपति प्रधानमंत्री को पत्र लिखकर कहा था कि बाढ़ से हर वर्ष हजारों लोगों की जानें चली जाती हैं। बाढ़ से बचने के लिए कुछ उपाय कर हम करोड़ों रुपए का नुकसान होने से बचा सकते हैं। इसी प्रकार भू जल स्तर में भी सुधार कर सकते हैं। इस पत्र के जबाव में जल संसाधन मंत्रालय ने कपूर चंद को उपाय विस्तार से लिखकर देने के लिए कहा है। कपूर ने बताया कि धरती सबसे बढ़ी फिल्टर है। जिस प्रकार की विधि धरती से पानी निकालने के लिए अपनाई जाती है। उसी प्रकार की विधि पानी को धरती में भेजने के लिए अपनाई जा सकती है। ऐसे में हम जहां विद्युत पैदा कर सकते हैं। वहीं बाढ़ से भी बचाव सकते हैं। उन्होंने कहा कि उन क्षेत्रों में बड़े बोर किए जाने चाहिए। जहां हर वर्ष बरसात के मौसम में बाढ़ जाती है। बाढ़ का पानी फिल्टर होकर धरती में जाएगा। ऐसे में बाढ़ से होने वाला जान-माल का नुकसान कम होगा। वहीं भू-जल के स्तर में भी सुधार होगा। उन्होंने कहा कि लगातार पानी का दोहन होने के कारण प्रकृति का संतुलन बिगड़ गया है। इसे सुधारा जा सकता है।
hin_Deva hin_Deva